Ρινγκίτ

Το ρινγκίτ (ringgit, ενικός και πληθ. ίδιος, νομισματικός κωδικός: MYR)Κατάλογος χωρών, εδαφών και νομισμάτων, Α5, Υπηρεσία Εκδόσεων- Διοργανικό εγχειρίδιο σύνταξης κειμένων. είναι το νόμισμα της Μαλαισίας και αντικατέστησε το Δολάριο Μαλαισίας. Υποδιαιρείται σε 100 sen (λεπτά). Το ρίνγκιτ τυπώνεται από την Bank Negara Malaysia, την Τράπεζα της Μαλαισίας.

Το 1993 το νομισματικό σύμβολο "RM" (Ringgit Malaysia) εισήχθη για να αντικαταστήσει το σήμα του δολαρίου "$" (ή "M$").

Κέρματα
Η πρώτη σειρά κερμάτων κυκλοφόρησε το 1967 και η δεύτερη το 1989. Μία τρίτη σειρά ανακοινώθηκε το 2011 και άρχισε να κυκλοφορεί από την επόμενη χρονιά.

Τραπεζογραμμάτια
Η Κεντρική Τράπεζα της Μαλαισίας εξέδωσε τα πρώτα χαρτονομίσματα ρινγκίτ στις 6 Ιουνίου 1967 σε ονομαστικές αξίες του 1, 5, 10, 50 και των 100 $. Ακολούθησε η κυκλοφορία δεύτερης σειράς (1982). Το 1993 τα χαρτονομίσματα του 1 ρινγκίτ σταμάτησαν να κυκλοφορούν και αντικαταστάθηκαν από κέρματα ίδιας αξίας. Η επόμενη σειρά κυκλοφόρησε το 1996 και η τέταρτη το 2012.

Παραπομπές

Ρινγκιτ
Κατηγορία:Οικονομία της Μαλαισίας